
Udgivelser af forfatteren


Romaner


Jeg kidnappede min datter. BoD


Hemmeligheder. BoD


Tab og vind. BoD


Vendepunkter


8. LEV VEL. BoD


7. Knald eller fald. BoD


6. Rub og stub. BoD


5. Revl og krat. BoD


4. Det bimler og bamler. BoD


3. Det knirker og knager. BoD


2. Bulder og brag. BoD


1. Himmel og hav. BoD


Pædagogik


Pædagogik – refleksion og faglighed. Gyldendals Forlag


Pædagogikkens 7 forhold. Semi-forlaget.


Case-studier i profession og uddannelse. Gyldendals Forlag


Udviklingsarbejde – hvordan. Semi-forlaget


Forældresamarbejde en uvant praksis. Semi-forlaget


Nej til folkeskolen? Ja til ansvar. Borgens Forlag









Vendepunkter




Vendepunkter beretter om hændelser, følelser,


oplevelser, undren, stillingtagen, optagethed, om


fremtiden – alt sammen fragmenter fra og


omkring mit liv.


Fortællingerne har derfor en betydning for mig,


som naturligvis kun giver mening for dig, hvis


du kan se meningen. Men ellers er det bare at


læne dig tilbage og indleve. Det giver vel også god


mening.





God forventning og lev vel


Åge Rokkjær









Liv i livet







Jeg sover


Jeg sover ikke


længe


om morgenen


længere.


Som pensionist


vil jeg nu


have det bedste


ud af


dagens længde.


Og som dagen


er gået,


kan jeg se


af det jeg har nået


passer fint med


at jeg kunne


have sovet


to timer


længere.


Jeg overvejer


og spekulerer


og tænker


om det


måske


i stedet


kunne være løsningen


at gå to timer senere


i seng.

Om sex


Nogen påstår


at sex er kommet


for at blive.


Men det er


som med hukommelsen.


Man husker mindre og mindre


Måske fordi


man ikke længere


har brug for


at huske så meget.


Hvad var det nu,


jeg kom fra?


Nåh ja.


Jeg påstår


at tørsten er kommet


for at blive.


Men det har jeg måske sagt.

Ikke så svært


Spis


mørkegrønt bladgrønt,


bær, bælgfrugter og nødder,


en skefuld malet hørfrø


og en teskefuld gurkemeje


hver dag.


Simpelthen.


Hvor svært kan det være?


Spis


fem portioner frugt og grønt


dagligt,


undlad at ryge,


gå 20 minutter om dagen


og undgå overvægt.


Simpelthen.


Hvor svært kan det være?


Spis


hver dag dine piller


mod forhøjet blodtryk


mod forstørret prostata


50+ vitaminpillen


og fiskeolie.


Simpelthen.


Hvor svært kan det være?

6 kilo


6 kilo


er meget,


når de sidder


så maven stritter,


som om jeg er


6 måneder henne


eller mere.


Nu er jeg tilfældigvis


en mand.


Men alligevel.


Så sprang jeg


morgenmaden over.


”Du skal da have din morgenmad.


Det er det vigtigste måltid.


Det kan jeg ikke undvære!”


Så sprang jeg


frokosten over.


”Pas nu på.


Man skal have noget


at stå imod med,


når man bliver syg.”


Men alligevel.


Nu har jeg


tabt de 6 kilo.

8-18


Kaffe til morgenmad.


og en energidrik til frokost.


Så glæder jeg mig


til aftensmaden.


Drikker en god øl.


Spiser langsomt.


Nyder det.


Cykler


28 km i timen


til tennis


på min elcykel.


Tre gange om ugen.


Husker cykelhjelmen.


Er ikke længere på kur.


Kan passe


mine gamle bukser


- igen.


Så nu fortjener jeg


Lidt saltede chips


og et glas kold rosé


med Aperol


- eller to.

Kuren der virker


Hver gang jeg spiser


… sætter kroppen gang i


en lille inflamationsproces,


for at beskytte mod


indtrængende mikroorganismer!


… producerer kroppen cellegift


i form af frie radikaler


der kan skade vores dna!


… kan det føre til flere celledelinger


som kan forkorte telomererne,


der sidder på kromosomernes ender.


Det reducerer vores cellers levetid!


Derfor skal du ikke gå og småspise hele tiden.


Det er de lange pauser mellem måltiderne


og ikke de færre kalorier der virker,


hvis du vil leve slankt, sundt og længe


viser forsøg med mus og aber,


Så nu forstår du helt klart,


hvorfor jeg springer et


eller to måltider over


om dagen.

Festlige stunder









Åbent hus

Jeg holder


ÅBENT HUS


på min 82-års fødselsdag


den 11. august


Du er velkommen hele dagen.


Vi vil hygge os med


60’er musik,


pizzaer


vin, øl og kaffe


mulighed for gode snakke,


en tur i galleriet,


lege


og en svingom.


Ønsker: at du kommer.


SU: Jeg kommer.


[image: ]









Nyfødt


Velkommen mit barnebarn


til Danmark


Verdens lykkeligste land


Lars Løkke


Silikonebryster


Bandekrige


Klimaproblemer


Økonomisk krise


Men også velkommen til din familie,


venner og bekendte


til din far og mor


dine bedste forældre i verden


(æblet falder jo ikke langt fra stammen).


Velkommen til din mormor og farmor


og velkommen til din farfar


som jo nok får fornøjelsen af at få besøg,


når du kommer cyklende på den trehjulede


de 500 meter hen til mig.


Jeg må sige, at jeg faldt for dig


fra første gang jeg så dig.


Kærlighed ved første blik.


Og som du dog vokser


og smiler tilfreds med at være der, hvor du er


i mors arme, suttende på hendes bryst.


Med far i nærheden til at passe på dig


og til at hente ting og sager


og tage billeder af dig og mor.


Sikke et intenst blik, jeg får.


Sikke du dog har stærke fingre,


der snart vil hive dig op at stå i kravlegården.


Dig er der liv i.


Tak fordi du landede her i familien.


Det skal der nok komme nogle gode sange ud af.


Velkommen.


Søren Kirkegård siger:


Det er dejligt at snakke med børn


thi om dem tør man da håbe,


de kan blive fornuftsmennesker.


Men dem der er blevet det


Herre Jemini

Mit kære barnebarn


Først stort tillykke med din nonfirmation.


Da jeg blev konfirmeret, var jeg 14 år. Og så sagde man: ”Nu, min ven, går du ind i de voksnes rækker.” Hvad det betød har jeg aldrig fundet ud af. Jeg tænkte at det sikkert betød, at jeg godt må drikke en øl en gang imellem. Det har jeg så gjort siden.


Min far. Han skulle ud at tjene, da han var 12 år. Han måtte flytte hjemmefra og ind på en gård. Her skulle han bl.a. køre kolort på trillebør fra stalden og ud på møddingen.


Min konfirmation betød for mig, at jeg fik et helt nyt sæt tøj med slips. Og at jeg i konfirmationsgave fik en helt ny cykel.


I dag går man åbenbart tidligere ind i de voksnes rækker, nu hvor du om en måneds tid bliver 13 år. Så nu må du sikkert godt få en energidrik en gang imellem. Også selv om de er ved at forbyde det for unge under 18.


Nu er det vel så også så på tide at du kommer ud at skovle kolort. I hvert skal du om et par år tage stilling til hvad du gerne vil være – skal du i gymnasiet eller i en erhvervsuddannelse og blive kok eller tømrer eller måske fodboldspiller- du er jo lidt af en driblekunstner. Og så er du jo lidt af en charmetrold … er han ikke (der må klappes).


Når du vælger at holde nonfirmation betyder det at du ikke ønsker en religiøs konfirmationen. Jeg er ikke religiøs, så det har du tilfælles med mig. Og jeg har fint klaret mig uden at bede til Vorherre om godt vejr. Det er nemlig kun et spørgsmål om man har opført sig ordentlig i forhold til sig selv og andre. I går på min fødselsdag var det ganske vist lidt overskyet,


Nå, men det er så i dag vi fejrer din nonfirmation. Det symboliserer og bekræfter at du nu er i overgangen fra barn til voksen. De næste 5 år er du med andre ord slet ikke et barn længere, men heller ikke voksen. Så ved du det. Fra nu af handler det ikke kun om at få, men også om at give.


Nogen siger at man først er voksen, når man bliver 18 år, for så får man stemmeret og kørekort og må gifte sig uden at spørge kongen; men du skal selvfølgelig huske allerførst at spørge den pige, som du vil gifte dig med, om hun samtykker. Så det med piger gider du nok ikke endnu. Det er også sjovere at spille playstation.


Måske er du teenager eller bare dig, der ikke længere er et barn, men et menneske – der skal respekteres på en ny måde, og hvor du skal øve dig i at tage det ansvar på dig, som følger når du skal lære at klare dig selv. Man kan sige at du fra i dag er kommet i lære som voksen. Og så dur dårlige undskyldninger ikke længere, for et nyt ansvar for dig selv og andre skal falde på plads. Nu skal du lære at kigge op fra skærmen og se rigtige mennesker i øjnene i stedet ... (der må klappes) ... Uha, den var svær.


Nu skal du altså stå i lære som voksen, så du en dag kan klare dig selv. Stå på egne ben, som man siger. Får du problemer med det, kan du trygt spørge mig. Jeg griner aldrig ad dumme spørgsmål. For ethvert spørgsmål er kun et forsøg på at blive klogere på sig selv og verden. Og det er jo ikke dumt.


Skal vi rejse os og råbe tre korte, et langt og tre korte for at vise at vi alle bakker nonfirmanden op. … Mit barnebarn er i kommet i lære som voksen … Hurra hurra hurra - Hurraaaaaaaaaaaa - Hurra hurra hurra


Farfar – din ven

Skærmtrold


Nærværsdræberen


i hånden


kræver opmærksomhed.


Underholder,


sætter mig i kontakt med omverdenen,


svarer på ethvert spørgsmål.


Troværdigt.


Tålmodigt.


Skærmen stjæler fokus


fra kæresten.


Men det er ok


for hun har også en skærm.


Vi får begge


forskellige mails


fra forskellige.


Ser hvad vi har lyst til


hver især.


Vi kender jo hinanden


gennem flere år.


Ved, hvad vi hver især tænker.


Så det er dejligt med input udefra.


Og hvis jeg ikke gider mere


kan jeg jo bare slukke.


Så hvad er problemet?

Udvikling

